
Ludbreg, 13.09.2016.

Na temelju članka 21. Zakona o predškolskom odgoju i obrazovanju (NN 10797 i 107/07, 94/13), te članka Statuta Dječjeg vrtića Radost Ludbreg, Upravno vijeće Dječjeg vrtića Radost Ludbreg na sjednici održanoj dana, 13.09.2016. donosi:


KURIKULUM DJEČJEG VRTIĆA RADOST
za pedagošku godinu 2016./2017.


Osnovni podaci o vrtiću:
Županija:Varaždinska
Predškolska ustanova:Dječji vrtić Radost Ludbreg
Adresa:Augusta Šenoe 4
Broj telefona :042 810 633
Broj telefaksa:042 810 633
e-mail: djecji.vrtic.radost.ludbreg@vz.t-com.hr

Rvanateljica:Zvjezdana Jadanić
________________________________
Prdsjednica Upravnog vijeća: Nada Špoljarić
________________________________

Ludbreg, rujan 2016.

[bookmark: _GoBack]1.  O NAMA
Dječji vrtić Radost Ludbreg je predškolska ustanova kojoj je osnivač i vlasnik Grad Ludbreg, a pravni je sljedbenik predškolske ustanove osnovane 1966.godine. Vrtić godišnje upisuje 135 djece  u primarni program i oko 35 djece u kraće programe.
Na poslovima odgoja i obrazovanja radi 11 odgojitelja i 5 ostalih radnika koji svatko u svom segmentu nastoji osigurati kvalitetan i  siguran boravgak djece u vrtiću.
Odgojno obrazovni rad vrtića temelji se na humanističko razvojnoj koncepciji, koja se ostavruje kroz primarne i kraće programe za djecu od navršene godine dana do polaska u školu.
Poštujući specifičnosti razvoja svakog djeteta i zakonitosti njegovog razvoja nastojimo oragnizirati programe sukladno potrebama roditelja i interesima djece, a s ciljem djelovanja na rast,  razvoj i učenje  djeteta sukladno njegovim mogućnostima bez ugrožavanja njegovog dostojanstva.
Djeca su raspoređena u pet odgojnih skupina u primarnom programu od toga dvije jasličke skupine i jedna do dvije skupine ovisno o broju djece u kraćem programu predškole. 
Od kraćih programa vrtić nudi program vjerskog odgoja kojeg vode naše odgojiteljice s kanonskim mandatom i program učenja njemačkog jezika kojeg vodi odgojiteljica s verificiranim programom.
Prednost je što kraće programe vode naši zaposlenici koji poznaju djecu, njihove potrebe i mogućnosti kao i organizaciju rada vrtića, kontinuitet voditelja programa omogućuje nadogradnju programa djeci koja su već pohađala program prošle godine, a ne ponavljanje istog kao što smo imali iskustva proteklih godina.

NAŠA MISIJA
Cjeloviti razvoj djeteta, zadovoljavanje djetetovih  interesa, poštivanje potreba svakog pojedinca, te stjecanje znanja i iskustva o svijetu koji ga okružuje uz razvoj uma i mašte, ali i prosuđivanje i osjećaj odgovornosti.

NAŠA VIZIJA
 Usmjerenost ka osiguravanju svih uvjeta i  kontinuiteta kvalitetne odgojno obrazovne prakse koja će omogućiti ostvarivanje naše misije.

NAČELA,  TEMELJNE VRIJEDNOSTI,  CILJEVI
Kurikulum dječjeg vrtića Radost temelji se na Nacionalnom kurikulumu za rani i predškolski odgoj i obrazovanje i njime utvrđenim načelima. 
Načela su:
Fleksibilnost odgojno –obrazovnog procesa: 
Vrtić osigurava uvjete za ostvarivanje fleksibilnosti odgojno –obrazovnog procesa koji omogućuje prilagodljivost potrebama i interesima djece i odraslih u ustanovi, kao i uvjetima i kulturi sredine u kojoj ustanova djeluje što znači da se djeci omogućuje istraživanje, inicijativa, kao i prijedlozi djece i odraslih. Omogućuje materijalnu, prostornu i organizacijsku fleksibilnost i spremnost djelatnika na promjene, te stvaranje uvjeta za zadovoljavanje potreba pojedinca i skupine. U našem vrtiću fleksibilnost se očituje kroz prilagođavanje rad s većim brojem djece u skupinama i zadovoljavanjem potreba svakog djeteta, bez obzira na nacionalnu ili vjersku pripadnost, bez obzira na posebne potrebe u prehrani ili neke druge posebne potrebe. Često puta roditelji ne žele prihvatiti činjenicu da je dijete drugačije i da mu je potrebna pomoć stručnjaka i tu se očituje fleksibilnost odgojitelja koji svoj rad moraju prilagoditi djetetu koje zahtjeva posebnu pozornost unatoč brojnosti skupine. U našoj sredini roditelji na rad putuju izvan grada te su izrazili potrebu za radom vrtića od 5,00 sati što smo im i omogućili. Fleksibilnost se očituje i u racionalnoj  potrošnji, te inovativnosti i maštovitosti odgojitelja da kvalitetno realiziraju svoje aktivnosti. Odgojitelji  se redovito stručno usavršavaju kako bi bili što spremniji na odgovaranje na potrebe djece koje su sve različitije i iziskuju mnogo više znanja i spremnosti na promjene. Otvorena, podržavajuća i ravnopravna komunikacija roditelja, tj.skrbnika djeteta, odgojitelja i ostalog osoblja u ustanovi uvijek ima zajednički cilj, a to je primjereno odgovoriti na individualne i razvojne potrebe djeteta i osigurati potporu cjelovitom razvoju djeteta. Svi zaposlenici kontinuirano komuniciraju s obiteljima kako bi zajednički uskladili potrebe i mogućnosti. Ludbreg je mala gradić u kojem se gotovo svi međusobno poznaju, uz naš vrtić roditelji mogu odabrati i dva privatna vrtića. Na tako malom prostoru izuzetno nam je važno dobro komunicirati s roditeljima, stvoriti kvalitetnu interakciju, pokazati kvalitetan odgojno-obrazovni rad kako bi roditelji odabrali upravo naš vrtić. Našim je roditeljima važan topli prihvat djeteta, prilagodljiv dnevni ritam, mogućnost boravka u skupini za vrijeme adaptacije, dostupnost informacija i kvalitetni, raznoliki i  zdravi obroci. Zajednički sudjelujemo u javnim nastupima i u interakciji sa širom lokalnom zajednicom i trudimo se aktivno slušati bilo roditelja i steći poštovanje, prihvaćenost i omogućiti recipročnost u razmjeni informacija. Roditelji imaju mogućnost svakodnevno izraziti svoje mišljenje, prijedlog, zadovoljstvo ili nezadovoljstvo, obavještavamo ih preko letaka, oglasne ploče, zajedničkih sastanaka i druženja, preko svog predstavnika u Upravnom vijeću mogu iznijeti svoje prijedloge i na višoj razini koji tako stižu do osnivača. Odgojitelji za svoje teme stručnog usavršavanja često odabiru temu suradnje s roditeljima kako bi se što više osnažili u svom djelovanju. Svake godine kroz svoj godišnji plan i aktivnosti koje provodimo nastojimo zadržati kvalitetnu suradnju sa svim sudionicima odgojno obrazovnog sustava od djece i roditelja do šire 

društvene zajednice. Tako već unaprjed možemo planirati događaje koje zajednički obilježavamo s ustanovama i udrugama s područja našeg grada. Uz već uobičajene suradnje svake godine nastojimo dodati barem jednog novog sudionika u lancu suradnje ovisno o projektima ili temi koja je aktualna kroz aktivnosti s djecom.  U današnje vrijeme  dostupna su nam iskustva drugih vrtića i svi sudionici odgojno obrazovnog procesa trude se ojačati svoje kometencije u svom dijelu posla nadopuniti svoju odgojnu praksu novim iskustvima, novim aktivnostima i ponuditi djeci akivnosti na drugačiji način. Suočeni smo s munjevitim promjenama  tehnike, igračaka, elektronike koja je dostupna djeci stoga odgojitelji nemaju mogućnost ostati izvan toga. Svoje rad moraju prilagođavati interesima djeteta današnjeg vremena, a da sve potrebne vrijednosti ipak prenesemo djeci tako da je spremnost za unapređivanjem odgojne prakse u svakom odgojitelju kao i nužnost za povezivanjem odgojnih praksi i iskustva drugih vrtića ne samo naše zemlje nego i svijeta. 

Vrijednosti
Nacionalni kurikulum za rani i predškolski odgoj i obrazovanje promiče djelovanje odgoja i obrazovanja koji bi trebao unaprjeđivati intelektualni, društveni, moralni, duhovni i motorički razvoj djece i to znanje, identitet, humanizam i tolerancija, odgovornost, autonomija, kreativnost.
Djeci omogućujemo stjecanje znanja kroz istarživačke aktivnosti, kroz interakciju s materijalima i drugom djecom, poticajnom i sadržajnom okolinom, interakcijom s zajednicom, te integracijom različitih sadržaja kroz igru. Humanizam i tolerancija, prihvaćanje i poštovanje jasno su izraženi su kroz pravila skupina koja zajednički donose djeca i odgojitelji, kroz integraciju djece s posebnim potrebama i djece različitih nacionalnih manjina, kroz projekte koji su tematski usmjereni na poštovanje i prihvaćanje različitosti. U moru različitosti svjetonazora, kultura, obitelji, vrić kao ustanova pedeset godina nastoji sačuvati svoj identitet kao ustanove s društvenom , moralnom, kulturnom i duhovnom baštinom, ali i omogućiti svakom pojedincu da prezentira svoj identitet i omogući nam da proširujemo svoje znanje i poštujemo različitosti s jednakim pravima za svako dijete. Djeci omogućujemo slobodu izbora aktivnosti, sadražaja, partnera u aktivnosti, ali i odgovornosti i dosljednosti u aktivnostima i komunikaciji, zastupanje vlastitog mišljenja  i obrazloženje svojih postupaka. Važno je djeci dopustiti osobnu autonomiju i emancipaciju inicirati različite oblike kreativnih sposobnosti kako bi svako dijete našlo sebe i na svoj način pristupilo rješavanju različitih problema. Vrtić je mjesto koje omogućuje raznovrsne mogućnosti načina razumijevanja, prerade ideja i doživljaja, odgojitelji će poticati divergentno mišljenje u svim područjima učenja, dopustiti djetetu da pristupi rješavanju zadatka na način koji smatra dobrim ili da ponudi više puteva.

Ciljevi
Cilj nama je da svojim odgojno obrazovnim programom osiguramo osobnu, emocionalnu i tjelesnu, obrazovnu i socijalnu dobrobit djeteta, te svojim aktivnostima razvijamo temeljne kompetencije za cjeloživotno učenje a to su : komunikacija na materinjem jeziku, komunikacija na stranim jezicima, matematička kompetencija i osnovne kompetencije u prirodoslovlju, digitalna kompetencija, učiti kako učiti, socijalna i građanska kompetencija, inicijativnost i poduzetnost, kulturna svijest i izražavanje. Život i rad u vrtiću temelji se na međusobnoj odgovornosti, kulturi dijaloga i dobrobiti za dijete. Poticajnim okruženjem, dobrom suradnjom s roditeljima, stručnim i profesionalnim radoma djeci se osigurava cjeloviti razvoj, stjecanje iskustva, razvoj uma i mašte, prosuđivanja i odgovornosti. 
Kurikulum vrtića predstavlja implementaciju Nacionalnog kurikuluma za rani i predškolski odgoj i obrazovanje s temeljnim razlikama s obziro na posebnosti svakog vrtića, specifičnu kulturu i tradiciju okruženja u kojem se nalazi. Svaki vrtić, pa tako i naš ima za zadaću stvaranje odgovarajućih organizacijskih uvjeta koji se temelji na suvremenom shvaćanju djeteta, kao cjelovitog bića, kao istraživača, aktivnog stvaratelja znanja, socijalnog subjekta sa specifičnim potrebama, pravima i kulturom, kao aktivnog građanina zajednice, te kao kreativnog bića sa specifičnim potencijalima.

KULTURA VRTIĆA
Kultura našeg vrtića odražava se kroz:
Prostorno –materijalno okruženje koje je stimulirajuće i omogućuje slobodan izbor aktivnosti, zadovoljavanje različitih interesa i odabir međusobnih interakcija s djecom. Materijali su složeni na dohvat djece u dovoljnim količinama, primjereni razvojnim kompetencijama i interesima djece, sigurni, uredni i estetski vrijedni. Centri unutar sobe dnevnog boravka raspoređeni su tako da omogućuju različite socijalne interakcije u manjim ili većim skupinama, ali se istovremeno nudi prostor za osamu djeteta i njegovu samostalnu aktivnost.Bogata ponuda materijala nudi djetetu aktivno sudjelovanje u aktivnostima. Prostorno oblikovanje odgojitelji osmišljavaju i prilagođavaju potrebama i interesu djece. 
Socijalno okruženje očituje se u komunikaciji svih sudionika odgojno-obrazovnog procesa U komunikaciji odgojitelj dijete, odgojitelj je neprestano dostupan, komunicira s djetetom na način da mu pruža ohrabrenje i podršku, prijateljstvo, po potrebi utjehu. Odgojitelj neprestano promatra i prati djetetovo ponašanje, njegovu verbalnu i neverbalnu komunikaciju. Podržava djetetovu inicijativu i potrebu da istražuje, upoznaje, pronalazi te mu kreiranjem aktivnosti to i omogućuje. Pokazukući poštovanje prema djetetovom radu i zanimanje za njegovu maštu stvara pozitivnu atmosferu za stjecanje novih znanja i iskustva. Odgojitelj usmjerava i modificira poželjno ponašanje djeteta dajući mu jasne upute i pravila , te posljedice pojedinog ponašanja.

Organizaciju programa koja proizlazi iz potreba djeteta, roditelja i okruženja u kojem se vrtić nalazi. Sukladno tome organiziramo:
REDOVITI PRIMARNI PROGRAM njege, obrazovanja, zdravstvene zaštite, prehrane i socijalne skrbi djece  rane i predškolske dobi, koji ima za cilj poticanje cjelovitog razvoja djeteta i svih njegovih potencijalnih sposobnosti i vještina, te razvoj komunikacijskih i socijalnih kometencija.
 Program se realizira kroz:  
-  desetsatni program za djecu u dobi od 1 do 2 godine života
- desetsatni program za djecu u dobi od 2-3 godine života
- desetsatni  program za djecu u dobi od 3-4, 5 godina
- desetsatni program za  djecu u dobi od 4-5,5 godina
- desetsati program za djecu u dobi od 5 do polaska u školu
Nositelji programa su odgojitelji predškolske djece, te stručni vanjski suradnici po potrebi budući da vrtić nema stručni tim. 
Način ostvarivanja programa usklađen ja s potrebama roditelja s obzirom na udaljenija mjesta rada  radno vrijeme vrtića je od 5,00 do 17,00sati i to na način da je jutarnje dežurstvo od 5,00-7,00 sati, a popodnevno od 16,30 do 17,00 sati.
Način vrednovanja ostvaruje se kroz praćenje provedbe bitih zadaća Godišnjeg plana, samoevaluacijom odgojitelja kroz upitnike za djecu, odgojitelje i roditelje  tijekom i na kraju pedagoške  godine.
 
REDOVITI PROGRAM OBOGAĆEN  RANIM  UČENJEM NJEMAČKOG JEZIKA
Program se ostavruje na osnovu suglasnosti Ministarstva znanosti, obrazovanja, i športa od 2007.godine.
Cilj programa je mogućnost  komunikacije na stranom jeziku kao temelja kasnijem učenju u školi.
Namjena programa je djeci na primarnom programu  u dobi od 4 godine starosti do polaska u školu.
Nositelj programa je odgojiteljica s dodatnom izobrazbom njemačkog jezika prema propisima utvrđenim Pravilnikom o vrsti stručne spreme stručnih djelatnik te vrsti i stupnju stručne spreme ostalih djelatnika u dječjem vrtiću.

Način i vrijeme ostavrivanja programa je za vrijeme cjelodnevnog boravka  2 puta tjedno u vremenu od 13,00 do 14,00 sati.  Roditelji program ne plaćaju već je on satavni dio redovnog programa vrtića.

REDOVITI PROGRAM OBOGAĆEN KATOLIČKIM VJERSKIM ODGOJEM
Cilj programa je omogućiti roditeljima koji to žele njegovanje duhovne i religiozne komonente u djetetovom životu.
Namjena programa je za djecu od 5 godina do polaska u školu.
Način ostavarivanja programa je jednom tjedno po 45 minuta, a temeljem suglasnosti nadležnog ministarstva od 2005.godine. Roditelji pisanom suglasnošću daju privolu o polasku djeteta na program, a program se provodi po tematskim cjelinama kroz godinu predloženim u Programu katoličkog vjerskog odgoja djece predškolske dobi.
Nositelji programa su odgojitelji sa završenim kanonskim mandatom koje se kontinuirano educiraju putem seminara katehetskog ureda.

PROGRAM  PREDŠKOLE
Cilj programa je osigurati okružje (prostor, opremu , program)koji će omogućiti stjecanje iskustva, te  razviti sve djetetove potencijale potrebne u godini  prije polaska u školu, te ih osnažiti u socijalnim i komunikacijskim kompetencijama.
Namjena programa je za djecu u godini prije polaska u školu ali i djeci romske nacionalne manjine koja imaju mogućnost polaska od 5 godina.
Način ostavraivanja programa  je od 1.10 do 31.05.u popodnevnim satima od 16,30 do 18,30 sati zbog nedostatka prostora u prijepodnevnim satima. Ukupno 250 sati godišnje, a sukladno programu  na koji je suglasnost dalo nadležno ministarstvo 2015.godine.
Nositelji su odgojitelji našeg vrtića.
Programi zdrave prehrane, kao i Sigurnosno zaštitni programi satavni su dio programa vrtića te su integrirani kroz cjelogodišnje aktivnosti odgojitelja, djeca romske nacionalne manjine , ako i djeca s posebnim potrebama integrirana su u skupine tako da nema potreba za organizacijom posebnih odjeljenja.

VREDNOVANJE
S ciljem osiguravanja kavalitete i dobre odgojne prakse važne su nam procjene i samoprocjene kao i preispitivanje ispravnosti odgojnih postupaka čiju analizu ćemo i dalje raditi na svakom sastanku odgojiteljsko -zdravstvenog vijeća.
Praćenje napredovanja djece,poštivanje prava roditelja, inkluzija djece nacionalnih manjina i djece s posebnim potrebama, te stručno usavrđšavanje zaposlenih  neizostavan su dio unapređenja vrtića kroz cijelu godinu. Pravna uređenost i te jednaka  i jasna pravila za sve zaposlene standardi su dobre ustanove koji iziskuju stalno vrednovanje i ispitivanje kako bi kriteriji koje smo si postavili bili barem kontinuitet s redovitom težnjom ka rastu.

